અત્યાર સુધી દરેક ચૂંટણી વખતે ચૂંટણી કામમાં રોકાયેલા સરકારી કર્મચારીઓ, અધિકારીઓ અને પોલીસ સ્ટાફ બેલેટ પેપર દ્વારા મતદાન કરી શકતો હતો. બેલેટ પેપરને પોસ્ટથી મોકલીને મતદાન કરવાની પ્રથામાં આ મતો મોટાભાગે વેસ્ટ જતાં હતા. આથી આ વખતે ચૂંટણી પંચ દ્વારા બેલેટ પેપરથી મતદાન કરવાની વ્યવસ્થામાં ફેરફાર કરાયો છેે. ચૂંટણી પંચના સૂત્રોના જણાવ્યા મુબજ આ વખતે ત્રણ કેટેગરી બનાવાઈ છે. (૧)પોલિંગ સ્ટાફ, (ર)પોલીસ કર્મચારીઓ અને (૩) ચૂંટણી કામમાં વપરાનાર વાહનોના ડ્રાઈવર-ક્લિનર. આ તમામ સ્ટાફનો અગાઉથી જ ડેટાબેઝ તૈયાર કરી દેવાશે. જેના આધારે તેઓનું ફોર્મ નં.૧ર બધી વિગતો સાથેનું તૈયાર રહેશે. તેમાં કર્મચારીએ માત્ર સહી કરીને જયારે બેલેટ પેપર મળે ત્યારે નિયત કરાયેલા બુથ પર જઈ મતપેટીમાં આ કવર નાખી આવવાનું રહેશે.